ผู้หญิงอ่านอะไรกัน
ผู้ชายส่วนใหญ่มักจะบ่นว่าผู้หญิงเป็นพวกติดโทรทัศน์ บ้าละคร บ้าโฆษณาทีวี และเป็นพวกบ่อน้ำตาตื้น พอพยายามหาหนังสือดีๆให้อ่านก็มีเหตุสารพัดที่จะแก้ตัวที่จะไม่อ่าน ผู้หญิงอาจจะพูดว่ายังไม่พบ หนังสือดีๆ เลย แน่นอนว่า ความหมายของคำว่า หนังสือดี ของผู้หญิงกับผู้ชายนั้นแตกต่างกันอย่างสินเชิง แล้วอะไรกันหนอคือความหมายของคำว่า หนังสือดี สำหรับผู้หญิง สวัพนา ราหู-เสนัน คอลัมนิสต์หญิงผู้โด่งดังแห่งอินเดีย บอกว่า เธอได้ศึกษารูปแบบการอ่านหนังสือของผู้หญิง และคุยกับผู้หญิงจำนวนมากมาเป็นเวลานานพอที่จะเข้าใจได้ว่าเวลาผู้หญิงพูดว่า หนังสือดีนั้นหมายถึง หนังสือแบบไหน น่าสนใจมากที่พบว่าผู้หญิงส่วนใหญ่ให้คำตอบที่คล้ายๆกัน คุณลองอ่านกันแล้วดูสิว่า คุณจะให้คำตอบเดียวกับกับที่เธอพบหรือเปล่า สวัพนา ได้สรุปปัจจัย 5 ประการที่มีอิทธิพลต่อการเลือกหนังสือของผู้หญิง ดังต่อไปนี้ ประการแรก คำโฆษณาสั้นๆดีๆ ที่อยู่ที่ปก เปรียบเสมือนการแต่งตัวที่ดี และถ้ามีคำประเภทเรื่อง รักๆ ใคร่ อยู่ที่ปกแล้วละก็ไม่คิดว่าจะมีผู้หญิงคนไหนจะต่อต้านเรื่องนี้ อย่างไรก็ตาม คำบางคำก็ทำให้ผู้หญิงจะวางหนังสือลงทันที หรือไม่คิดแม้จะหยิบมาดู เช่น ปฏิบัติการสยองขวัญ ฆาตรกรรมอำมหิต เลือดสาด หรือ การข่มขืน และอื่นๆอีกมากมาย ประการที่ 2 คือ หนังสือยอดนิยมระดับสากลที่มีแก่นของเรื่องอยู่ในขอบข่ายราวๆนี้ก็เป็นที่สนใจของนักอ่านหญิง เช่น นวนิยายประวัติศาสตร์ ความกล้าหาญของนางเอกของเรื่องที่เป็นนักรบหญิงสมัยสงคราม ความสัมพันธ์ในครอบครัว รักโรแมนติค เรื่องราวตำนานต่อเนื่องจากยุคหนึ่งไปยังยุคหนึ่งประมาณอย่างน้อย 3 ชั่วคน อาจเป็นเรื่องแต่ปางก่อนทำนองนั้น ชีวิตคู่ที่ล้มเหลว ความซื่อสัตย์กับความไม่ซื่อสัตย์ในความสัมพันธ์ หญิงม่ายกับชีวิตในโลก หรือภรรยากับหญิงอื่น และ อื่นๆทำนองนี้เป็นต้น ประการที่ 3 ผู้หญิงส่วนใหญ่รู้สึกสบายใจที่จะอ่านผลงานที่ผู้หญิงด้วยกันเขียน ผู้หญิงส่วนใหญ่รู้สึกว่านักเขียนชายนั้นวางบทบาทของผู้หญิงไว้แค่สสารเล็กๆตัวหนึ่งที่ไว้พิสูจน์จุดๆหนึ่งเท่านั้น ในขณะที่นักเขียนหญิงมอบบทบาทที่ยิ่งใหญ่ให้กับผู้หญิงทั้งความเข้มแข็งและศักดิ์ศรีในตัวผู้หญิง ประการที่ 4 ในการเลือกหนังสือของผู้หญิงคือ ถ้าเป็นหนังสือที่ผู้ชายชมกันมากๆ หรือปรบมือให้นั้น ผู้หญิงอาจจะต้องคิดสองครั้งก่อนว่าควรจะหยิบขึ้นมาดูหรือไม่ ประการที่ 5 คือ หนัวสือแนวนวนิยายคลาสสิคก็ยังคงเป็นที่นิยมอยู่เสมอไม่ว่ากรณีใดก็ตาม สการ์เล็ต โอ ฮาร่า และ เจน แอร์ ก็ยังเป็นยอดหญิงในดวงใจเสมอ ตัวอย่างหนังสือที่ผู้หญิงไม่เคยหรือไม่ค่อยอยากอ่านเลย ได้แก่ อัตชีวประวัติของบุคคลทางด้านการเมือง บันทึกความทรงจำของนักวิทยาศาสตร์ นักกีฬา นักร้อง หรือ อื่นๆ หนังสือประเภทเรื่องราวที่ไม่ใช่นวนิยายอย่าง เช่นหนังสือที่พูดเกี่ยวกับ ประวัติของผีเสื้อ หรือ เรื่อง ความเป็นไปได้ของการพัฒนาหุ่นยนตร์ อะไรเทือกๆนี้ นิยายราคาถูกๆที่มีเนื้อหาเกี่ยวเซ็กซ์แบบเผ็ดร้อน หนังสือเกี่ยวกับชีวิตสัตว์ บทกวียุคใหม่ ( อาจจะอ่านเพื่อการเรียน แต่ไม่ใช่เพื่อความรื่นรมย์) มีการศึกษาจากทั่วโลกออกมาเมื่อเร็วๆนี้เรื่องอำนาจในการบำบัดของการเขียน ซึ่งก็ทำให้เกิดประเด็นถกเถียงกันออกมาว่า การอ่านจะช่วยคลายความหดหู่ใจให้มนุษย์ได้หรือไม่ ซึ่งตอนนี้ก็ยังไม่มีข้อพิสูจน์ คุณผู้หญิงที่อ่านเรื่องนี้แล้วรู้สึกอย่างไร เห็นด้วยหรือไม่เห็นด้วยกับสวัพนา ที่เขียนเรื่องนี้หรือไม่ หรือคุณผู้ชายเองอยากแลกเปลี่ยนกันบ้างไหมว่าผู้ชายอ่านอะไรกัน แล้วหนังสือที่ถูกระบุว่าเป็นหนังสือที่ผู้หญิงไม่อยากอ่านนั้น ใช่เป็นหนังสือที่ผู้ชายอ่านหรือเปล่านะ ลองแลกเปลี่ยนกันดูก็ดีนะ ( ผู้เรียบเรียง) เรียบเรียงจาก What Women Readโดยสุวัพนา ราหู เสนันจาก 
ผู้ชายส่วนใหญ่มักจะบ่นว่าผู้หญิงเป็นพวกติดโทรทัศน์ บ้าละคร บ้าโฆษณาทีวี และเป็นพวกบ่อน้ำตาตื้น พอพยายามหาหนังสือดีๆให้อ่านก็มีเหตุสารพัดที่จะแก้ตัวที่จะไม่อ่าน ผู้หญิงอาจจะพูดว่ายังไม่พบ หนังสือดีๆ